Rannsóknir Bryndísar tengjast uppbyggingu Íslands og úthafshryggjanna er að landinu liggja . Kortlagning hafsbotnsins fyrir norðan land hefur leitt í ljós landslag líkt því sem þekkist í gosbeltunum á landi . Bryndís fæddist í Reykjavík árið 1953 . Hún lauk BS-námi í jarðfræði og BHon í jarðskjálftafræði frá Háskóla Íslands árið 1978 og meistaranámi frá ríkisháskólanum í Oregon 1986 . Bryndís hóf störf sem aðstoðarmaður hjá Jarðeðlisfræðistofu Raunvísindastofnunar með námi , meðal annars á skjálftavakt í Mývatnssveit vegna umbrota í Kröflu . Bryndís hefur starfað á Raunvísindastofnun síðan , meðal annars sem stjórnarformaður stofnunarinnar 2006 - 2016 . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .